DA Den Europæiske Unions Tidende L 86/75

DEN EUROPÆISKE CENTRALBANKS RETNINGSLINJE

af 17. marts 2011

om ændring af retningslinje ECB/2007/2 om TARGET2 (Trans-European Automated Real-time Gross settlement Express Transfer system)

(ECB/2011/2)

(2011/205/EU)

STYRELSESRÅDET FOR DEN EUROPÆISKE CENTRALBANK HAR —

under henvisning til traktaten om Den Europæiske Unions Funktionsmåde, særlig artikel 127, stk. 2,

under henvisning til statutten for Det Europæiske System af Centralbanker og Den Europæiske Centralbank, særlig artikel 3.1, artikel 17, 18 og 22, og

ud fra følgende betragtninger:

(1) Styrelsesrådet for Den Europæiske Centralbank (ECB) har vedtaget retningslinje ECB/2007/2 af 26. april 2007 om TARGET2-systemet (Trans-European Automated Real-time Gross settlement Express Transfer) (1), som regulerer TARGET2-systemet, der er karakteriseret ved en fælles teknisk platform, benævnt den fælles platform.

(2) Der skal foretages ændringer af retningslinje ECB/2007/2, således at Styrelsesrådet kan beslutte, hvorvidt det som en forebyggende foranstaltning vil være nødvendigt at stille dag-til-dag kredit til rådighed i TARGET2 til bestemte godkendte centrale modparter, som ikke er godkendte som kreditinstitutter —

VEDTAGET FØLGENDE RETNINGSLINJE:

Artikel 1

Ændring af retningslinje ECB/2007/2

Retningslinje ECB/2007/2 ændres således:

1) Artikel 7, stk 2, erstattes af følgende: »2. Godkendelseskriterierne for intradag kredit for ECB’s modparter er fastlagt i afgørelse ECB/2007/7 af 24. juli 2007 om de nærmere vilkår for TARGET2-ECB (2). Intradag kredit ydet af ECB skal være begrænset til den pågældende dag, uden mulighed for forlængelse til dag-til-dag kredit.

2) I bilag III, punkt 3, tilføjes følgende underafsnit: »Som en undtagelse kan Styrelsesrådet ved en begrundet forhåndsbeslutning bestemme at undtage visse godkendte centrale modparter fra forbuddet mod forlængelse til dag-til-dag kredit. Disse godkendte centrale modparter er sådanne, som på ethvert tidspunkt: a) er godkendte enheder i henhold til punkt 2, litra e, såfremt disse godkendte enheder også er autoriserede som godkendte centrale modparter i overensstemmelse med gældende Unionslovgivning eller national lovgivning b) er etablerede i euroområdet c) er undergivet tilsyn og/eller overvågning af kompetente myndigheder d) opfylder overvågningskravene med hensyn til beliggenheden af infrastrukturer, der tilbyder tjenester i euro, således som disse til enhver tid ændres og offentliggøres på ECB’ websted (3) e) har konti i betalingsmodulet (PM) i TARGET2 f) har adgang til intradag kredit. Al dag-til-dag kredit, som er ydet til godkendte centrale modparter, er undergivet vilkårende i dette bilag (herunder til undgåelse af tvivl bestemmelserne i forbindelse med belånbar sikkerhed). For at undgå tvivl, gælder de sanktioner, der er fastsat i punkt 10 og ll i dette bilag, såfremt godkendte centrale modparter ikke tilbagebetaler den dag-til-dag kredit, som de har modtaget fra deres nationale centralbank.

Artikel 2

Garantifondkonti og forrentning

1. I det omfang en central modpart i henhold til regulering herunder af overvågningshensyn skal holde en garantifondkonto, skal midler, som krediteres en sådan konto hos en central modpart, forrentes med renten minus 15 basispoint for Eurosystemets primære markedsoperationer.

2. Midler som i øvrigt krediteres en central modparts garantifondkonto forrentes med indskudsrenten.

Artikel 3

Ikrafttræden

Denne retningslinje træder i kraft to dage efter dens vedtagelse. Den finder anvendelse fra den 11. april 2011.

Artikel 4

Adressater og gennemførelsesbestemmelser

1. Denne retningslinje er rettet til alle centralbanker i Eurosystemet.

2. De deltagende nationale centralbanker skal senest den 1. april 2011 fremsende til ECB de foranstaltninger, hvormed de tilsigter at følge denne retningslinje.

Udfærdiget i Frankfurt am Main, den 17. marts 2011. For ECB's Styrelsesråd Jean-Claude TRICHET Formand for ECB

(1) EUT L 237 af 8.9.2007, s. 1.

(2) EUT L 237 af 8.9,2007, s. 71.«

(3) Eurosystemets gældende politik vedrørende beliggenden af infrastrukturer er fastsat i følgende erklæringer, der alle er offentliggjort på ECB's websted på www.ecb.europa.eu: a) »Policy statement on euro payment and settlement systems located outside the euro area« af 3. november 1998, b) »The Eurosystem's policy line with regard to consolidation in central counterparty clearing« af 27. september 2001, c) »The Eurosystem policy principles on the location and operation of infrastructures settling in euro-denominated payment transactions« af 19. july 2007 og d) »The Eurosystem policy principles on the location and operation of infrastructures settling euro-denominated payment transactions: specification of »legally and operationally located in the euro area« « af 20. november 2008.«